Document ID: 31990D0523

NEUVOSTON PÄÄTÖS,
tehty 8 päivänä lokakuuta 1990,
poikkeuksia neljännen AKT-ETY-yleissopimuksen pöytäkirjassa N:o 1 määrätyistä alkuperäsäännöistä koskevasta menettelystä (90/523/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
neljäs AKT-ETY-yleissopimus allekirjoitettiin Loméssa 15 päivänä joulukuuta 1989,
siirtymäkauden toimenpiteistä, jotka ovat voimassa 1 päivästä maaliskuuta 1990, 27 päivänä helmikuuta 1990 tehdyn AKT-ETY-ministerineuvoston päätöksen N:o 2/90(1) 2 artiklan mukaan yleissopimuksen pöytäkirjaa N:o 1 sovelletaan 1 päivästä maaliskuuta 1990; mainitun pöytäkirjan 31 artiklassa määrätään, että Afrikan, Karibianmeren ja Tyynenmeren (AKT) valtioiden esittämiä pyyntöjä, jotka koskevat poikkeusta mainitun pöytäkirjan alkuperäsäännöistä, pidetään hyväksyttyinä, jos yhteisö ei ilmoita AKT-valtioille pyyntöjä koskevaa kantaansa kuudenkymmenen työpäivän kuluessa siitä, kun pöytäkirjassa N:o 1 olevalla 30 artiklalla perustetun AKT-ETY-tulliyhteistyökomitean ETY-puheenjohtaja on ne vastaanottanut,
asianmukainen menettely komission oikea-aikaisen päätöksen varmistamiseksi tällä alalla on komissiolle annetun täytäntöönpanovallan käytön yksityiskohtaisista säännöistä 13 päivänä heinäkuuta 1987 tehdyn neuvoston päätöksen 87/373/ETY(2) 2 artiklassa määrätty menettely II, vaihtoehto b,
sen vuoksi on tarpeen antaa yksityiskohtaiset säännöt, joilla varmistetaan, että yhteisön yhteisestä kannasta voidaan päättää ja se voidaan ilmoittaa AKT-valtioille kuudenkymmenen työpäivän kuluessa, ja
asetuksessa (ETY, Euratom) N:o 1182/71(3) määrätään määräaikoihin, päivämääriin ja määräpäiviin sovellettavista säännöistä,
ON PÄÄTTÄNYT SEURAAVAA:
1 artikla
Komissio päättää 2 artiklassa säädettyä menettelyä noudattaen yhteisön yhteisestä kannasta AKT-valtioiden esittämää poikkeusta AKT-ETY-yleissopimuksen pöytäkirjassa N:o 1 määrätyistä alkuperäsäännöistä koskevaan pyyntöön.
2 artikla
Komission edustaja tekee tavaran alkuperän käsitteen yhteisestä määritelmästä 27 päivänä kesäkuuta 1968 annetulla neuvoston asetuksella (ETY) N:o 802/68(4), sellaisena kuin se on viimeksi muutettuna asetuksella (ETY) N:o 1769/89(5), perustetulle alkuperäkomitealle, jäljempänä "komitea", ehdotuksen yhteisestä kannasta kahdenkymmenen työpäivän kuluessa siitä, kun ETY-AKT-tulliyhteistyökomitean ETY-puheenjohtaja on vastaanottanut poikkeusta koskevan pyynnön. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
Komissio päättää yhteisestä kannasta ja ilmoittaa sen välittömästi AKT-valtioille. Jos yhteinen kanta ei kuitenkaan ole komitean lausunnon mukainen, komissio ilmoittaa siitä viipymättä neuvostolle. Tällöin komissio lykkää yhteisen kannan ilmoittamista AKT-valtioille kaksikymmentä työpäivää komiteassa toimitetun äänestyksen ajankohdasta.
Neuvosto voi määräenemmistöllä päättää eriävästä yhteisestä kannasta toisessa kohdassa säädetyn määräajan kuluessa.
3 artikla
Tätä päätöstä sovellettaessa sovelletaan asetuksessa (ETY, Euratom) N:o 1182/71 vahvistettua työpäivän määritelmää.
4 artikla
Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä.
Tehty Luxemburgissa 8 päivänä lokakuuta 1990.

Labels: 15
5